[pic] | KOMISIJA EVROPSKIH SKUPNOSTI |

Bruselj, 6.11.2007

COM(2007) 689 konč.

SPOROČILO KOMISIJE SVETU IN EVROPSKEMU PARLAMENTU

INSTRUMENT ZA PREDPRISTOPNO POMOČ (IPA) VEČLETNI ORIENTACIJSKI FINANČNI OKVIR ZA OBDOBJE 2009–2011

SPOROČILO KOMISIJE SVETU IN EVROPSKEMU PARLAMENTU

INSTRUMENT ZA PREDPRISTOPNO POMOČ (IPA)VEČLETNI ORIENTACIJSKI FINANČNI OKVIR ZA OBDOBJE 2009–2011

Uvod

Večletni orientacijski finančni okvir za instrument za predpristopno pomoč (IPA) je namenjen zagotovitvi podatkov o okvirni razčlenitvi skupnih sredstev IPA, ki jo predlaga Komisija v skladu s členom 5 Uredbe (ES) št. 1085/2006 o vzpostavitvi IPA. Deluje kot vez med političnim okvirom znotraj širitvenega paketa in proračunskim postopkom. Dokumenti večletnega orientacijskega načrtovanja, pripravljeni za vsako državo upravičenko in za programe, namenjene več upravičencem, ter na podlagi katerih se dodeli predpristopna pomoč, upoštevajo tudi okvirno razdelitev, ki jo predlaga večletni orientacijski finančni okvir.

Večletni orientacijski finančni okvir temelji na triletnem ciklu sprotnega načrtovanja programov. Praviloma se večletni orientacijski finančni okvir za leta N, N+1 in N+2 predloži v zadnjem četrtletju leta N−2 kot del širitvenega paketa in pomeni predlagano finančno izvedbo političnih prednostnih nalog, določenih v samem paketu, ter upošteva finančni okvir. Prvi večletni orientacijski finančni okvir, ki je zajemal obdobje 2008–2010 (in v katerega so bile vključene številke za leto 2007), je bil sprejet 8. novembra 2006. Drugi večletni orientacijski finančni okvir se nanaša na obdobje 2009–2011. Navaja razdelitev dodeljenih sredstev za predpristopno pomoč po državah in komponentah za navedena leta ter poleg tega zajema sredstva za regionalne in horizontalne programe ter odhodke za podporo.

Splošne politične prednostne naloge za predpristopni proces so določene v partnerstvih za pristop in evropskih partnerstvih, letnih poročilih o napredku ter strateškem dokumentu širitve, ki se kot del širitvenega paketa vsako leto predloži Svetu in Evropskemu parlamentu.

Strateško finančno načrtovanje

1. Razdelitev sredstev po državah

Izhodišče za dodelitve v letu 2007 sta bili zavezi Komisije, da nobena država upravičenka leta 2007 ne bo dobila manj kot leta 2006 in da Bosna in Hercegovina ter Albanija ne bi smeli prejeti manj od letnega povprečja sredstev, ki sta jih prejeli med letoma 2004 in 2006. Druga zaveza je upoštevala dejstvo, da so se sredstva za ti državi večinoma izplačala v letu 2004.

Številke za leto 2008 naprej so bile izračunane na podlagi dodeljenih sredstev na prebivalca, ki so se v preteklosti navajale kot približek potreb in učinka. Na podlagi tega ukrepa bi se moral izboljšati položaj držav Zahodnega Balkana v času sedanjega finančnega okvira glede na povprečje med letoma 2004–2006, ki je znašalo 23 EUR na prebivalca (v cenah iz leta 2004), ki so jih države prejele v okviru programa CARDS. Večletni orientacijski finančni okvir za obdobje 2008–2010 predvideva, da bi moralo biti to doseženo za vse države Zahodnega Balkana najpozneje do leta 2010. Enako visoka sredstva so predvidena za leto 2011 za vse države Zahodnega Balkana.

Za Hrvaško in Nekdanjo jugoslovansko republiko Makedonijo kot državi kandidatki je do leta 2008 predvidena raven nad 30 EUR na prebivalca (v cenah iz leta 2004). Financiranje bo v obdobju 2009–2011 za Hrvaško ostalo na enaki ravni. Finančna sredstva na prebivalca, namenjena Nekdanji jugoslovanski republiki Makedoniji, se še naprej povečujejo, ker je neglede na velikost države za krepitev ustrezne upravne zmogljivosti potreben določen minimalni znesek financiranja.

Pomoč Turčiji na prebivalca se bo ob upoštevanju velikosti in absorpcijske sposobnosti države v obdobju 2007–2011 postopoma povečevala.

V postopku dodeljevanja sredstev so se upoštevale potrebe in absorpcijska sposobnost vsake posamezne države.

2. Razdelitev sredstev po komponentah

Pri razdeljevanju sredstev po komponentah sta se ustrezno upoštevali pripravljenost decentraliziranih upravljalnih sistemov, ki so potrebni za izvajanje komponent III, IV, in V, v sedanjih državah kandidatkah in potreba, da je financiranje v okviru komponente II, kakor se navezuje na čezmejno sodelovanje z državami članicami, enakovredno ustreznemu financiranju iz razdelka 1b ESRR.

Prikaz zneskov

Razpredelnica v nadaljevanju prikazuje zgoraj navedene zneske v tekočih cenah in v eurih . Prikazane so dodelitve sredstev po državah in komponentah, pa tudi dodelitve sredstev za regionalni program in večdržavne programe ter odhodke za podporo. V skladu s trenutno prakso je financiranje, namenjeno Kosovu[1], prikazano ločeno in nanj se bo osredotočil posebni dokument večletnega orientacijskega načrtovanja. Zaradi večje preglednosti so navedene še številke za leti 2007 in 2008.

Odhodki za podporo

Ta sredstva zajemajo upravne stroške, neposredno povezane z izvajanjem IPA. V obdobju 2007–2008 so predvideni tudi upravni stroški za kritje postopnega opuščanja prejšnjega predpristopnega financiranja, vključno s tistim, ki je bilo namenjeno Bolgariji in Romuniji.

Dodelitve za regionalne in horizontalne programe

V skladu z uredbo IPA naj bi se okrepilo usklajevanje donatorjev, kar vključuje tudi mednarodne finančne institucije, da bi bil učinek dodeljenih donacij kar največji. Že obstoječi finančni mehanizem za energetsko učinkovitost se bo uporabljal tudi za Zahodni Balkan. V sodelovanju z Evropskim skladom za jugovzhodno Evropo se bodo še naprej spodbujale zasebne naložbe (mikro podjetja in MSP), poleg tega pa bo v sodelovanju z EIB in mednarodnimi finančnimi institucijami vzpostavljen še nov finančni mehanizem za infrastrukturo, da bi se spodbujale naložbe v transport, energetiko, okolje in socialni sektor. Finančna sredstva za civilno družbo se bodo zagotovila iz regionalnih in nacionalnih programov.

V letu 2008 bo še naprej zagotovljeno financiranje za začasne civilne uprave, zlasti za Misijo Združenih narodov na Kosovu (UNMIK) in Urad visokega predstavnika (UVP) v Bosni in Hercegovini.

Večletni orientacijski finančni okvir: Razčlenitev sredstev instrumenta za predpristopno pomoč za obdobje 2009–2011 na dodelitve po državah in komponentah

Država | Komponenta | 2007 | 2008 | 2009 | 2010 | 2011 |

HRVAŠKA | Pomoč pri prehodu in vzpostavljanje institucij | 49 611 775 | 45 374 274 | 45 601 430 | 39 483 458 | 39 959 128 |

Čezmejno sodelovanje | 9 688 225 | 14 725 726 | 15 898 570 | 16 216 542 | 16 540 872 |

Regionalni razvoj | 45 050 000 | 47 600 000 | 49 700 000 | 56 800 000 | 58 200 000 |

Razvoj človeških virov | 11 377 000 | 12 700 000 | 14 200 000 | 15 700 000 | 16 000 000 |

Razvoj podeželja | 25 500 000 | 25 600 000 | 25 800 000 | 26 000 000 | 26 500 000 |

Skupaj | 141 227 000 | 146 000 000 | 151 200 000 | 154 200 000 | 157 200 000 |

NEKDANJA JUGOSLOVANSKA REPUBLIKA MAKEDONIJA | Pomoč pri prehodu in vzpostavljanje institucij | 41 641 613 | 39 922 001 | 38 128 499 | 36 317 068 | 34 503 410 |

Čezmejno sodelovanje | 4 158 387 | 5 277 999 | 5 571 501 | 5 682 932 | 5 796 590 |

Regionalni razvoj | 7 400 000 | 12 300 000 | 20 800 000 | 29 400 000 | 35 000 000 |

Razvoj človeških virov | 3 200 000 | 6 000 000 | 7 100 000 | 8 400 000 | 9 400 000 |

Razvoj podeželja | 2 100 000 | 6 700 000 | 10 200 000 | 12 500 000 | 14 000 000 |

Skupaj | 58 500 000 | 70 200 000 | 81 800 000 | 92 300 000 | 98 700 000 |

TURČIJA | Pomoč pri prehodu in vzpostavljanje institucij | 256 702 720 | 250 165 819 | 233 200 653 | 211 312 664 | 230 620 919 |

Čezmejno sodelovanje | 2 097 280 | 8 834181 | 9 399 347 | 9 587 336 | 9 779 081 |

Regionalni razvoj | 167 500 000 | 173 800 000 | 182 700 000 | 238 100 000 | 291 400 000 |

Razvoj človeških virov | 50 200 000 | 52 900 000 | 55 600 000 | 63 400 000 | 77 600 000 |

Razvoj podeželja | 20 700 000 | 53 000 000 | 85 500 000 | 131 300 000 | 172 500 000 |

Skupaj | 497 200 000 | 538 700 000 | 566 400 000 | 653 700 000 | 781 900 000 |

ALBANIJA | Pomoč pri prehodu in vzpostavljanje institucij | 54 318 790 | 61 111 756 | 70 917 079 | 82 711 421 | 84 301 650 |

Čezmejno sodelovanje | 6 681 210 | 9 588 244 | 10 282 921 | 10 488 579 | 10 698 350 |

Skupaj | 61 000 000 | 70 700 000 | 81 200 000 | 93 200 000 | 95 000 000 |

BOSNA IN HERCEGOVINA | Pomoč pri prehodu in vzpostavljanje institucij | 58 136 394 | 69 854 783 | 83 892 254 | 100 688 099 | 102 681 861 |

Čezmejno sodelovanje | 3 963 606 | 4 945 217 | 5 207 746 | 5 311 901 | 5 418 139 |

Skupaj | 62 100 000 | 74 800 000 | 89 100 000 | 106 000 000 | 108 100 000 |

ČRNA GORA | Pomoč pri prehodu in vzpostavljanje institucij | 27 490 504 | 28 112 552 | 28 632 179 | 29 238 823 | 29 843 599 |

Čezmejno sodelovanje | 3 909 496 | 4 487 448 | 4 667 821 | 4 761 177 | 4 856 401 |

Skupaj | 31 400 000 | 32 600 000 | 33 300 000 | 34 000 000 | 34 700 000 |

SRBIJA | Pomoč pri prehodu in vzpostavljanje institucij | 181 496 352 | 179 441 314 | 182 551 643 | 186 206 679 | 189 956 810 |

Čezmejno sodelovanje | 8 203 648 | 11 458 686 | 12 248 357 | 12 493 321 | 12 743 190 |

Skupaj | 189 700 000 | 190 900 000 | 194 800 000 | 198 700 000 | 202 700 000 |

KOSOVO[2],[3] | Pomoč pri prehodu in vzpostavljanje institucij | 68 300 000 | 121 993 920 | 63 339 798 | 64 484 594 | 65 828 286 |

Čezmejno sodelovanje | 0 | 2 706 080 | 2 760 202 | 2 815 406 | 2 871 714 |

Skupaj | 68 300 000 | 124 700 000 | 66 100 000 | 67 300 000 | 68 700 000 |

Programi za države skupaj | 1,109,427,000 | 1 248 600 000 | 1 263 900 000 | 1 399 400 000 | 1 547 000 000 |

Programi za države skupaj | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 |

Regionalni program in horizontalni programi | 108 980 000 | 140 700 000 | 160 000 000 | 157 700 000 | 160 800 000 |

UPRAVNI STROŠKI | 44 793 000 | 54 000 000 | 56 500 000 | 64 600 000 | 75 000 000 |

VSE SKUPAJ | 1 263 200 000 | 1 433 300 000 | 1 480 400 000 | 1 621 700 000 | 1 782 800 000 |

Zneski so izraženi v eurih in tekočih cenah

[1] Kakor je opredeljeno v RVSZN 1244.

[2] Kakor je opredeljeno v RVSZN 1244.

[3] Komisija je v svojem pisnem predlogu spremembe št. 1 k predhodnemu predlogu proračuna za leto 2008 predlagala, da se financiranje IPA za Kosovo v okviru večje sprostitve novih sredstev za podporo stabilnosti in razvoja Kosova v letu 2008 poveča za 60 milijonov EUR. V tej razpredelnici je to vključeno v dodelitve za leto 2008.